CELEX: 62019TN0065
Language: mt
Date: 2019-02-05 00:00:00
Title: Kawża T-65/19: Rikors ippreżentat fil-5 ta’ Frar 2019 — AI vs ECDC

8.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 131/53
            
         
      Rikors ippreżentat fil-5 ta’ Frar 2019 — AI vs ECDC
      (Kawża T-65/19)
      (2019/C 131/62)
      Lingwa tal-kawża: l-Ingliż
      
         Partijiet
      
      
         Rikorrent: AI (rappreżentanti: L. Levi u A. Champetier, avukati)
      
         Konvenut: iċ-Ċentru Ewropew għall-Prevenzjoni u l-Kontroll tal-Mard (ECDC)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-ECDC tat-18 ta’ Mejju 2018 li tiċħad it-talba għal assistenza tar-rikorrent tal-20 ta’ Ġunju 2017,
               
            
                  —
               
               
                  tannulla d-deċiżjoni tal-ECDC tal-20 ta’ Ġunju 2018 li tiċħad it-talba tar-rikorrent tat-30 ta’ Mejju 2018 għal aċċess għar-rapport ta’ inkjesta;
               
            
                  —
               
               
                  tannulla, jekk ikun il-każ, id-deċiżjoni tal-ECDC tas-26 ta’ Ottubru 2018 li tiċħad l-ilment tar-rikorrent tat-2 ta’ Lulju 2018;
               
            
                  —
               
               
                  tordna lill-ECDC tħallas kumpens finanzjarju evalwat, ex aequo et bono, fl-ammont ta’ EUR 40 000, fir-rigward tad-dannu morali allegatament imġarrab mir-rikorrent.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi fir-rigward tad-deċiżjoni kkontestata tat-18 ta’ Mejju 2018 u motiv wieħed fir-rigward tad-deċiżjoni kkontestata tal-20 ta’ Ġunju 2018.
      
                  1.
               
               
                  L-ewwel motiv, fir-rigward tad-deċiżjoni kkontestata tat-18 ta’ Mejju 2018, ibbażat fuq ksur tad-dritt għal smigħ.
               
            
                  2.
               
               
                  It-tieni motiv, fir-rigward tad-deċiżjoni kkontestata tat-18 ta’ Mejju 2018, ibbażat fuq ksur tal-obbligu ta’ motivazzjoni.
               
            
                  3.
               
               
                  It-tielet motiv, fir-rigward tad-deċiżjoni kkontestata tat-18 ta’ Mejju 2018, ibbażat fuq żball manifest ta’ evalwazzjoni u ta’ fatti u fuq ksur tal-Artikolu 86 tar-Regolamenti tal-Persunal.
               
            
                  4.
               
               
                  Motiv wieħed, fir-rigward tad-deċiżjoni kkontestata tal-20 ta’ Ġunju 2018, ibbażat fuq ksur tal-Artikolu 41 tal-Karta tad-Drittijiet Fundamentali tal-Unjoni Ewropea u tal-Artikolu 13 tar-Regolament Nru 45/2001. (1)
                  
               
            
         (1)  Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward ta’ l-ipproċessar ta’ data personali mill-istituzzjonijiet u l-korpi tal-Komunità u dwar il-movement liberu ta’ dak id-data (ĠU Edizzjoni Speċjali bil-Malti, Kapitolu 13, Vol. 26, p. 102).